Държавен вестник, бр. 108, 2013 г., стр. 25

БРОЙ  108	
Д Ъ Р Ж А В Е Н  В Е С Т Н И К 	
СТР.  25  
Член 12
Меморандумът се сключва за срок от 
три години с автоматично продължаване на 
действието му с периоди от по една година.
Действието на този меморандум може да 
бъде прекратено от всяка една от страните 
чрез писмено уведомление до другата страна, 
отправено по дипломатически път, със срок 
на предизвестие от шест месеца.
Член 13
Този меморандум може да бъде изменян 
по взаимно съгласие на страните, изразено 
в писмен вид.
Член 14
След изтичането на срока на действие на 
този меморандум неговите разпоредби ще 
продължат да се прилагат по отношение на 
вече изпълняващи се проекти и договори, 
започнати и сключени на негова база, до 
тяхното приключване, освен ако страните не 
са се договорили за друго.
Член 15
Подписан в София на 2 декември 2013 г. в 
два оригинални екземпляра, всеки от които на 
български, албански и английски език, като и 
трите текста имат еднаква сила. В случай на 
различия в тълкуването меродавен ще бъде 
английският текст.
За правителството на 
Република България:
Кристиан Вигенин,
министър на 
външните работи
За правителството на 
Република Косово:
Енвер Ходжай,
министър на 
външните работи
9171
ИЗПЪЛНИТЕЛНА АГЕНЦИЯ 
ПО ГОРИТЕ 
КЪМ МИНИСТЕРСТВОТО 
НА ЗЕМЕДЕЛИЕТО И ХРАНИТЕ
УСТРОЙСТВЕН ПРАВИЛНИК
на Опитна станция за бързорастящи горско­
дървесни видове, гр. Свищов
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят функци­
ите, задачите, структурата и организацията 
на дейност на Опитна станция за бързорас­
тящи горскодървесни видове, гр. Свищов 
(ОСБРГДВ).
Чл. 2. Опитната станция за бързорастящи 
горскодървесни видове е юридическо лице 
на бюджетна издръжка, специализирано те­
риториално звено (СТЗ) на Изпълнителната 
агенция по горите (ИАГ), София. 
Чл. 3. (1) Опитната станция за бързорастя­
щи горскодървесни видове подпомага изпъл­
нителния директор на ИАГ при провеждане 
на държавната политика в областите на гор­
ското стопанство, свързани с интродукцията 
и сортоизпитването на клонове и произходи 
от бързорастящи горскодървесни видове, на­
учното обслужване и внедрителска дейност 
в интензивното лесоразвъждане, прилагането 
на лесовъдски практики с участието на бързо­
растящите горскодървесни видове в горските 
култури, горите и горските екосистеми, както 
и при прилагането на политиката на Евро­
пейската общност и поети международни 
ангажименти в тази област на дейност. 
(2) Подпомага изпълнителния директор 
при осъществяване на правомощията му, 
изпълнява дейности, които се възлагат с 
нормативни и административни актове на 
ИАГ или произтичат от договори, по които 
ОСБРГДВ е страна.
(3) При осъществяване на своята дейност 
администрацията на ОСБРГДВ се ръководи от 
принципите на законност, откритост, достъп­
ност, отговорност и координация в рамките 
на своята компетентност.
Чл. 4. (1) Опитната станция за бързорас­
тящи горскодървесни видове осъществява 
своята дейност на територията на Република 
България.
(2) Опитната станция за бързорастящи гор­
скодървесни видове управлява и стопанисва 
опитно поле с обща площ 350 дка, намиращо 
се в с. Вардим, община Свищов.
Чл. 5. Опитната станция за бързорастящи 
горскодървесни видове има собствен печат 
и емблема (лого), които може да възпроиз­
вежда върху своята кореспонденция, печатни 
издания, транспортни средства и друго нейно 
имущество.
Г л а в а  в т о р а
ФУНКЦИИ И ЗАДАЧИ
Чл. 6. Основните функции и задачи на 
ОСБРГДВ са:
1. научноизследователска и опитно-експери­
ментална специализирана експертна дейност с 
особено значение за нови приложни решения 
в областта на бързорастящите горскодървесни 
видове;
2. интродукция, селекция, сортоизпитване, 
райониране и екофизиология на бързорастящи 
горскодървесни видове в България;
3. технологични, икономически, еколо­
гични, лесозащитни и други проучвания в 
създаването, отглеждането и стопанисването 
на интензивните горски култури;
4. планиране, провеждане и отчитане на 
специализирани изследвания и наблюдения 
върху състоянието на крайречни и от долния 
лесорастителен пояс горски екосистеми, 
влиянието на природните и антропогенните 
фактори върху флористичните ресурси с оглед 
тяхното опазване и възпроизводство;